laion/Wikipedia-Exotic huggingface dataset:
Cryin'

Cryin'‎ היא בלדת רוק שבוצעה על ידי להקת הרוק הכבד אירוסמית'. עם יציאתו נכנס השיר אל המקום השלישי בשוודיה. השיר יצא כסינגל ביוני 1993, שנכלל באלבום האולפן ה-11 של הלהקה "Get a Grip". הוא נכתב על ידי סטיבן טיילר וג'ו פרי חברי הלהקה בשיתוף עם המוזיקאי טיילור רודס. הסינגל הגיע למקום ה-12 במצע הבילבורד הוט 100 ולמקום ה-17 במצעד הסינגלים הבריטי. השיר היה למצליח ביותר של הלהקה באירופה. בארצות הברית הגיעו מכירות השיר לזהב, לאחר מכירת 600,000 עותקים של הסינגל. הוידאו קליפ לשיר בוים על ידי מרטי קולנר. בקליפ השתתפו אליסיה סילברסטון, סטיבן דורף וג'וש הולווי. בעקבות השתתפותה בקליפ עלתה סילברסטון לתודעת הציבור והשתתפה לאחר מכן בשני וידאו קליפים נוספים של הלהקה. בקליפ נראים לסירוגין חברי הלהקה וסילברסטון המגלמת נערה. הקליפ זכה להצלחה רבה בערוץ MTV, היה לאחד המבוקשים ביותר, וזיכה את הלהקה במספר פרסי וידאו קליפים של MTV בהם פרס וידאו קליפ של השנה, ובחירת הצופים. מידע על היצירה "Cryin'" באתר מיוזיק בריינז מידע על הסינגל "Cryin'" באתר מיוזיק בריינז מידע על היצירה "Cryin'" באתר Discogs סרטון השיר "Cryin'" באתר יוטיוב מילות השיר, באתר AZLyrics gold platinum,באתר איגוד תעשיית ההקלטות האמריקאי MTV Video Music Awards (VMA) (1994), באתר IMDb
מעיין פרילוק

מעיין פרילוק (נולדה ב-4 ביוני 1981) היא עיתונאית ישראלית, שעסקה בענייני חדשנות ושימשה ככתבת הצרכנות והטכנולוגיה של קשת 12. כיום פרילוק משמשת ככתבת ערוץ הכלכלה. פרילוק נולדה בחיפה ולמדה במגמה ריאלית בתיכון אליאנס. היא בתו של יעקב פרילוק, בעלים ומנכ"ל משותף של רשת "KSP מחשבים". את שירותה הצבאי עשתה בדובר צה"ל. עם סיום שירותה הצבאי, התקבלה ללימודי משחק בבית הספר לאומניות הבמה "בית צבי". כעבור כשנה וחצי פרשה מ"בית צבי" והתקבלה ללימודי כלכלה ומינהל עסקים באוניברסיטת תל אביב. תוך כדי לימודיה החלה לעבוד בתוכניות "הזירה הכלכלית" ו"תיק שיווק", ששודרו במקביל בטלוויזיה החינוכית ובערוץ 2. בשנה האחרונה ללימודיה, התקבלה לתוכנית מצטיינים של קרן מילקן והחלה לעבוד בייעוץ כלכלי עבור משה כחלון שהיה חבר הכנסת מטעם מפלגת הליכוד. המחקר המרכזי בו עסקה כעמיתת הקרן, התמקד בשקיפות בעמלות הבנקים. בד בבד עברה לשמש כתבת לענייני כלכלה וצרכנות ב"חדשות הוט" באזור ירושלים. בשנים 2008–2010 שימשה ככתבת כלכלה בערוץ הכנסת והגישה את פינות הכנסת בתוכניות הבוקר של קשת בהנחיית טלי מורנו ודן שילון. בשנת 2011 עברה לערוץ 10 והחלה את דרכה ככתבת טכנולוגיה וחדשנות בתוכנית "לילה כלכלי", ובהמשך הגישה בה את הפינה "סטארט אפ ניישן". בתחילת דרכה בערוץ עבדה פרילוק במקביל במהדורה המרכזית ובהמשך עברה לתוכניות אחרות, ביניהן "הכל כלול" בהנחיית סיון כהן. בשנת 2017, עת הוחלט על סיום שידורה של התוכנית "לילה כלכלי", עברה פרילוק ל"קשת 12" והחלה לסקר שם את תחום החדשנות, הצרכנות והרשתות החברתיות בתוכניות "חדשות האוכל", "חי בלילה", ובתוכניות הבוקר בערוץ. תוך כדי עבודתה בתקשורת, הקימה פרילוק את "Priluk Apartments" - מיזם להשכרת דירות לתיירים לתקופות קצרות, אותו היא מנהלת בשיתוף עם אחותה. בשנת 2018 הקימה פרילוק את פרויקט "ארוחה מהעתיד", שבמסגרתו היא מרצה בנושא טכנולוגיות מזון. ובשנת 2022 הקימה את סוכנות השיווק ג(ו)רילה. פרילוק נשואה לאביחי שכטר, מנהל הפיתוח העסקי של KSP מחשבים, שבבעלות אביה. לזוג שלושה ילדים. ב–31 ביולי 2024, פרילוק הצטרפה לערוץ הכלכלה בתור כתבת. מדיה וקבצים בנושא מעיין פרילוק בוויקישיתוף מעיין פרילוק, ברשת החברתית פייסבוק מעיין פרילוק, ברשת החברתית אינסטגרם יקיר אלקריב, מי הזמין סטייק צרצר?, באתר ynet, 5 בפברואר 2018 מעיין פרילוק, באתר מרכז מילקן לחדשנות נועה פרייס‏, "לילה כלכלי" יורדת, העובדים דווקא נשארים, באתר וואלה, 28 בפברואר 2017 Priluk Apartments רעות סהר‏, ארוחה מהעתיד: האוכל החדש שאתם חייבים להכיר, באתר וואלה, 5 בפברואר 2018 שיווק גורילה | Social-gorilla, באתר social-gorilla ערוץ הטלוויזיה החדש בישראל נפתח: זו המגישה שמצטרפת, באתר Ice, ‏2024-07-31
אליזבת הלנה, נסיכת טורן וטקסיס

אליזבת הלנה, נסיכת טורן וטקסיס (בגרמנית: Elisabeth Helene Markgräfin von Thurn und Taxis;‏ 15 בדצמבר 1903‏ - 22 באוקטובר 1976) הייתה בתו של אלברכט, נסיך טורן וטקסיס השמיני ואשתו של פרידריך כריסטיאן, מרקיז מייסן. אליזבת הלנה נולדה ב-15 בדצמבר 1903 ברגנסבורג, לאלברכט, נסיך טורן וטקסיס השמיני ולמרגרטה קלמנטינה, ארכידוכסית אוסטריה, בתם של יוזף קרל, ארכידוכס אוסטריה וקלוטילדה, נסיכת סקסוניה-קובורג-גותה. ב-16 ביוני 1923 התחתנה אליזבת הלנה עם פרידריך כריסטיאן, מרקיז מייסן, ממנו נולדו לה 5 ילדים. בשנת 1961 מת בעלה פרידריך כריסטיאן, וב-22 באוקטובר 1976 מתה אליזבת הלנה במינכן. ב-16 ביוני 1923 התחתנה אליזבת הלנה עם פרידריך כריסטיאן, מרקיז מייסן, ממנו נולדו לה 5 ילדים: מריה עמנואל, מרקיז מייסן (1926–2012), התחתן עם אנסטסיה, נסיכת אנהלט. מריה יוזפה, נסיכת סקסוניה (1928–2018). אנה, נסיכת סקסוניה (1929–2012), התחתנה עם רוברטו דה אפיף אלברט, מרקיז מייסן (1934–2012), התחתן עם אלמיירה הנקה. מתילדה, נסיכת סקסוניה (1936–2018), התחתנה עם יוהנס היינריך, נסיך סקסוניה-קובורג-גותה. מדיה וקבצים בנושא אליזבת הלנה, נסיכת טורן וטקסיס בוויקישיתוף אליזבת הלנה, נסיכת טורן וטקסיס, באתר "Find a Grave" (באנגלית) Darryl Lundy (10 במאי 2003). "Elisabeth Helene Prinzessin von Thurn und Taxis". ThePeerage.com. נבדק ב-2008-11-28. {{cite web}}: (עזרה) Paul Theroff. "THURN und TAXIS". Paul Theroff's Royal Genealogy Site. אורכב מ-המקור ב-3 במאי 2009. נבדק ב-2008-11-28. {{cite web}}: (עזרה)
אולף נורדהגן

אולף נורדהגן (בנורווגית: Olaf Nordhagen;‏ 16 במרץ 1883 – 6 בנובמבר 1925) היה אדריכל נורווגי שהתמחה בעיקר בבנייני כנסיות. אולף נורדהגן נולד באוסלו למשפחת צייר יוהאן נורדהגן. הוא למד בבית הספר הטכני באוסלו ולאחר קבלת ניסיון של מספר שנים עבר לקופנהגן להמשך לימודים באקדמיה לאמנויות. אולף נורדהגן חזר לעיר הולדותו בשנת 1906 והתחיל לתכנן בניינים חדשים. הפרויקט הראשון הגדול שלו היה בניין הספרייה הציבורית של ברגן. הוא בנה אותו בסגנון אר נובו ועל פרויקט זה הוא זכה בפרס. בהמשך הוא תכנן מספר בנייני תחנות כוח וכנסיות. בשנת 1907 הוא זכה בתחרות לניהול המשך בנייה מחדש של קתדרלת נידארוס. זה היה הפרויקט העיקרי בו הוא עסק עד לשנת 1925. מדיה וקבצים בנושא אולף נורדהגן בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פלאופסילופטרוס

פלאופסילופטרוס (שם מדעי: Paleopsilopterus; משמעות השם: "פסילופטרוס עתיק") הוא סוג נכחד של עוף אימה קטן ממדים מסדרת הקריאמאים, אשר חי בערבות אמריקה הדרומית במשך הפלאוגן בתקופת הפלאוקן עד האאוקן, לפני 58.7-48.6 מיליון שנה. מאובני עוף זה התגלו בריו דה ז'ניירו שבברזיל ב-1985 וכללו בעיקר עצמות של החזה המשמשות בדרך כלל לתעופה. היה בסוג מין אחד - Paleopsilopterus itaboraiensis. לעומת מיני פורוסרקוסים אחרים היה הפלאופסילופטרוס קטן בהרבה ונחשב לקדום מבין כל עופות המשפחה, אם כי כמה חוקרים מפקפקים בשייכותו אליה. בימינו משויך הפלאופסילופטרוס לתת-המשפחה Psilopterinae, יחד עם הפרוקריאמה (Procariama) (אנ') והפסילופטרוס (Psilopterus), כאשר אף אחד מהם לא עלה על מטר אחד בגובהו. למרות זאת הם היו יותר גדולים משאר העופות בסביבתם ועם מקורם הגדול והמעוקל יכלו לפצוע טרף בצורה קשה. ככל הנראה שכן הפלאופסילופטרוס ביערות, כאשר התהלך על הקרקע וצד זוחלים ויונקים קטנים בעזרת מקורו הגדול. פלאופסילופטרוס, באתר GBIF (באנגלית)
תומאס בורר

תומאס בורר (בגרמנית: Thomas Borer; נולד בשנת 1957) הוא דיפלומט שווייצרי. בורר נולד בבזל ולמד משפטים באוניברסיטת בזל, הוא ביצע את התזה שלו בנושא יחסי חוץ. ב-1987 החל לעבוד כדיפלומט במחלקה השווייצרית ליחסי חוץ ועבד במספר ערים במדינה. בשנת 1993 מונ למזכיר לעניינים משפטיים ויחסים פוליטיים בשגרירות שווייץ בוושינגטון הבירה. ב-1996 מועצת המדינה של שווייץ מינתה אותו לעמוד בראש הפרויקט "שווייץ-מלחמת העולם השנייה" במסגרתו נבחן תפקיד שווייץ כמרכז פיננסי בתקופה הנאצית, פרויקט זה תרם רבות לתביעה של הקונגרס היהודי העולמי כנגד הבנקים השווייצריים שהחלה ב-1995, לאחר המשפט נחתם הסכם שהבנקים בשווייץ יעניקו פיצויים לקורבנות השואה. בשנת 1999 נבחר לכהן כשגריר שווייץ בגרמניה, תפקיד אותו ביצע עד 2002, בסוף כהונתו הואשם כי ניהל רומן מחוץ לנישואים וקיים פגישות ליליות בבית השגרירות עם אשת מכירות ודוגמנית עירום לשעבר מברלין וכי אינו ראוי לשמש בתפקיד ייצוגי, לאחר מכן חזר למדינתו והחל לשמש כיועץ אסטרטגי של האוליגרך ויקטור וקסלברג. הוא התראיין רבות במדיות השונות בנושאים כלכליים ועל יחסי גרמניה-שווייץ. ב-1999 נישא לשון פילדינג, דוגמנית ילידת טקסס, במהלך כהונתו כשגריר התעוררה שערורייה כאשר הצטלמה פילדינג בלבוש חושפני ונועז על רקע דגל שווייץ. מדיה וקבצים בנושא תומאס בורר בוויקישיתוף אתר האינטרנט הרשמי של תומאס בורר סמנכ"ל משרד החוץ השווייצרי: רווחי הבנקים ייפגעו מפרשת הפקדונות, באתר גלובס, ‏1997-04-15 Shawne Fielding; Thomas Borer, Plaintiffs-appellants, v. Hubert Burda Media, Inc.; et al., Defendants,hubert Burda Media, Inc.; Hubert Burda Digital, Inc.; Burda Media, Inc.; Burda Publications, Inc.; Burda Entertainment Verlag Gmbh; Hubert Burda, Individually; Bertelsmann Ag; Bertelsmann, Inc.; Gruner & Jahr Ag; Gruner & Jahr Ag & Co. Kg; Stern De Gmbh; Tip-verlag Gmbh, Defendants-appellees, 415 F.3d 419 (5th Cir. 2005), Justia Law (באנגלית) סערה בשוויץ בעקבות פרסום תמונות נועזות של אשת השגריר בגרמניה, באתר וואלה! חדשות, ‏2001-05-04
בטורניס

בטורניס (שם מדעי: Bathornis; משמעות השם: "עוף גבוה") הוא סוג עוף גדול נכחד מסדרת הקריאמאים שהשתייך למשפחה בטורניטיים. הוא חי באמריקה הצפונית בין סוף האאוקן לתחילת המיוקן לפני 37-20 מיליון שנה. עוף גדול זה התנשא לגובה 2 מטרים, גבוה יותר מקרוביו החיים הקריאמיים ולצד קרובו הפרקראקס הוא היה הגדול בבני המשפחה. כמו קרוביו המוכרים, הפורוסרקוסיים הוא היה טורף-עילאי בתחומי מחייתו וצד יונקים שונים ברחבי המישורים הגדולים של אמריקה, שאולי היו מכוסים ביערות או בביצות בחלקם. היו לו אצבעות חזקות ברגליו הארוכות שהתאימו לריצה מהירה אך כנפיים מנוונות לחלוטין, מה שמראה שלא יכל לעוף. ממצאי הבטורניס התגלו ב-1927 בידי אלכסנדר ווטמור (אנ') בקולורדו, ארצות הברית ונתן לו את שמו, עקב ההשוואה של העוף לקרוביו הקריאמות הנמוכות יותר. המאובנים היו בעלי עצמות רגליים עבות ושריריות ובעלי גולגולת כמעט מושלמת עם מקור מחוזק שדמה למקור עוף דורס כמו נשר או קונדור. פרקראקס - עוף קרוב שחי באותה תקופה מדיה וקבצים בנושא בטורניס בוויקישיתוף בטורניס, באתר GBIF (באנגלית)
פרקראקס

פרקראקס (שם מדעי: Paracrax; משמעות השם: "קרוב להוקו") הוא סוג נכחד של עוף גדול נכחד מהמשפחה בטורניטיים שבסדרת הקריאמאים. הוא חי באמריקה הצפונית בתקופת האוליגוקן לפני 33-30 מיליון שנה. בסוג זה נכללו 3 מינים, אשר הזכירו במראם את קרוביהם הפורוסרקוסיים מאמריקה הדרומית. המאובנים הראשונים של עוף זה התגלו בקולורדו ב-1871 בידי החוקר עותניאל צ'ארלס מארש אשר זיהה אותם כעצמות של תרנגול הודו. ב-1964 החוקר פירס ברוקורב שייך אותו למשפחת ההוקיים, מה שגרם לו לקבל את שמו וכמה חוקרים סברו שמדובר על עצמות של קורמורן. רק בהמשך התברר שמדובר על סוג של עוף דורס נכחד. תחילה התגלה המין Paracrax antiqua ובהמשך התגלו עוד 2 מינים דומים באזור. הפרקראקס היה עוף בגובה של 2 מטר שהיה הגדול שבעופות האזור לצד קרובו הבטורניס והיה בעל עצמות חזה רחבות אך כנפיים גמדיות. שני המינים חיו בסוואנות הפוריות שהיו באליגוקן במרכז אמריקה הצפונית ובה היו מיני פרסתנים נכחדים כמו קרנפים ננסיים, גמלים צפון אמריקאים ואוראודונטים וגם טורפים כמו ההאינדון והדיניקטיס. עוף זה שהיה בעל מקור גדול המעוצב לחיתוך בשר יכל לטרוף יונקים בינוניים בעזרת חבטה ממקורו. בטורניס - עוף קרוב שחי באותה תקופה פרקראקס, באתר GBIF (באנגלית)
פרובוריהאיניים

פרובוריהאיניים (שם מדעי: Proborhyaenidae) היא משפחה נכחדת של יונקי כיס טורפים מהסדרה ספרסודונטה. במשפחה זו 4 סוגים אשר התקיימו בין אמצע האאוקן לסוף האוליגוקן לפני 42-23 מיליון שנה. מאובניהם התגלו ברחבי אמריקה הדרומית במערב בוליביה, אורוגוואי, דרום ברזיל ובחלק ממחוזות ארגנטינה ולצידם נמצאו מאובנים של בני משפחתם הקרובה, הבוריהאיניים אשר התקיימו עד המיוקן ועל שמם הם נקראו (פירוש שמם הם: "קרובי בוריהאיניים"). הפרובוריהאיניים היו טורפים גדולים שהגדולים ביניהם, הפרובוריהאינה והפרבוריהאינה הגיעו עד למשקל 130-150 ק"ג ואולי אף ל-600 ק"ג, מה שהופך אותם לגדולים בבני סדרתם או בכלל בבני קבוצת המטאתריה. הם היו בעלי גולגולת חסונה שהזכירה גולגולת צבוע ובעלת שרירי לסת חזקים וניבים גדולים שנועדו למחוץ עצמות אך הייתה חסרת אמייל, כמו של שליינים. הסוג Callistoe היה בעל גולגולת דומה לזו של זאב טסמני. הם היו ציידים או אוכלי נבלות כמו צבועים והשתמשו בלסתותיהם כדי למחוץ נבלות. בני הקבוצה חיו רק במשך הפלאוגן שהיה בעל אקלים לח יחסית. ייתכן שהם נכחדו עקב התייבשות אמריקה הדרומית לקראת המיוקן והם הוחלפו בקרוביהם התיילוקוסמיים שהיו בעלי שיני חרב. ארמיניהרינגיה (Arminiheringia) קליסטו (Callistoe) פרבוריהאינה (Paraborhyaena) פרובוריהאינה (Proborhyaena) מדיה וקבצים בנושא פרובוריהאיניים בוויקישיתוף פרובוריהאיניים, באתר האנציקלופדיה של החיים (באנגלית) פרובוריהאיניים, באתר GBIF (באנגלית)
דנה ורון

דנה ורון (נולדה בכ' באלול ה'תשל"ז, 2 בספטמבר 1977) היא עיתונאית, מגישת טלוויזיה, ופובליציסטית חרדית-ישראלית. ורון נולדה בשכונת נווה אביבים בתל אביב, ללאה וליעקב פרידמן. למדה במגמת תקשורת ועיתונאות בתיכון צייטלין. בשנת 1996 הצטרפה לחסידות חב"ד. שירתה בשירות לאומי בבית מיח"א לילדים חירשים. בשנים 2010–2012 הגישה ורון תוכנית שבועית בשם "זווית אישית" ברדיו קול חי. אחר כך הפיקה את התוכנית "אהבת ישראל" ברדיו קול חי. בשנת 2011 הופיעה בכנס נשי ובנות חב"ד. החל מ-2012 מגישה עם בעלה ברדיו ירושלים את תוכנית "לא מה שחשבתם" במשך שעתיים בכל מוצאי שבת. החל מ-2018 מגישה ברדיו קול ברמה תוכנית שבועית בת שעתיים בשם "דנה בסוגיה" ומאז 2019 היא משדרת פעמיים בשבוע. כותבת טורים באתר "כיכר השבת", ynet וחרדים10. מגישה תוכנית נשים בערוץ הידברות בשם "סטטוס" וטורים מצולמים ל"דיבור" של רשת 13, והשתתפה ככתבת של נגה ניר נאמן בתוכנית "ברקוד" ששודרה ברשת 13. בספטמבר 2021 החלה לעבוד בחברת החדשות N12. במאי 2023 החלה להגיש תוכניות אקטואליה בערוץ TOV ולהשתתף בפאנל "הפטריוטים" בעכשיו 14. מאוחר יותר נבחרה להגיש לצד שי גולדן את תוכנית הבוקר בערוץ. ב-6 בנובמבר 2023, בזמן מלחמת חרבות ברזל, התארחה ב"עכשיו 14" ודיווחה שמועת כזב על אסתר חיות, ולפיו חיות הצילה את הנכד שלה מהתופת באמצעות אחד מגורמי הצבא שהיא מכירה, ושלחה אותו לחו"ל. העיתונאי ניר גונטז' ציין, בראיון שערך עם ורון, כי לאסתר חיות אין נכד. נכון ל-2024, ורון מגישה את רצועת 12:00 - 14:00 בעכשיו 14. בנוסף, היא מפרסמת את דעותיה בסרטונים שהיא מצלמת בתוך רכבה ומעלה לרשת טיקטוק. ורון בוגרת לימודי פיתוח קול אצל הודיה בונאר. היא נשואה למשה ואם לחמישה ילדים. מתגוררת בבאר יעקב. אתר האינטרנט הרשמי של דנה ורון דנה ורון, ברשת החברתית פייסבוק דנה ורון, ברשת החברתית אקס (טוויטר) דנה ורון, ברשת החברתית אינסטגרם דנה ורון, סרטונים בערוץ היוטיוב דנה ורון, במיזם "אישים" לתיעוד היצירה הישראלית דנה ורון, באתר כיכר השבת דנה ורון ברדיו קול ברמה ראיונות רבקי גולדפינגר, עניין אישי והפעם עם דנה ורון, באתר ערוץ 7, מתוך בשבע, 12 ביולי 2018 רבקי גולדפינגר, קול האמת, באתר ערוץ 7, מתוך בשבע, 20 בפברואר 2020 ישי כהן, ‏כך חזרתי בתשובה; דנה ורון בראיון אישי. צפו, באתר כיכר השבת, 28 במאי 2020 דוד רוטנברג, דנה בדרך: בין הסרטונים המצולמים מתוך הרכב לתוכניות רדיו וטלוויזיה, אתר בחרדים10, ד' בחשוון תשפ"ב ניר גונטז', את ישבת באולפן ושיקרת. שיקרת בטלוויזיה. "נכון! זה ברור!", באתר הארץ, 7 בנובמבר 2023 דנה ורון באתר כיכר השבת ניר גונטז', את ישבת באולפן ושיקרת. שיקרת בטלוויזיה. "נכון! זה ברור!", באתר הארץ, 7 בנובמבר 2023
Ramnit

ראמניט (באנגלית: Ramnit) היא תולעת מחשב אשר התגלה בחודש ספטמבר 2011. ראמניט מיועדת למערכות הפעלה חלונות מבית מיקרוסופט ובשיא פעילותה הדביקה יותר מ-3.2 מיליון מחשבים ממדינות שונות. התולעת הופצה באמצעות החסן ניד המכיל קובצי HTML מתחזים וקובצי xls, exe, dll, scr ו-docx זדוניים ומופעלת באופן אוטומטי במחשבו של הקורבן באמצעות תכונת Autorun. לאחר ההפעלה הראשונית התולעת מאפשרת לתוקף חיצוני להשתלט על מחשבו של הקורבן ולבצע פעולות בשמו וכמו כן משכפלת את עצמה בתיקיית סל המחזור (Recycler). רוגלה נוזקה תולעת מחשב נוזקות בלינוקס אבטחת מחשב אישי פייסבוק על כוונת ההאקרים: 45 אלף חשבונות נפרצו, באתר ‏מאקו‏, 7 בינואר 2012 מתקפת הסייבר: התשובה הישראלית, באתר ישראל היום (בעברית) למעלה מ-45,000 סיסמאות גישה לפייסבוק נגנבו בעזרת תולעת, באתר אנשים ומחשבים (בעברית) RAMNIT - Threat Encyclopedia - Trend Micro USA, www.trendmicro.com Europol takedown of Ramnit botnet frees 3.2 million PCs from cybercriminals’ grasp, Naked Security, ‏2015-02-27 (באנגלית) Win32/Ramnit threat description -Windows Defender Security Intelligence, www.microsoft.com ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
דינופיתקוס

דינופיתקוס (שם מדעי: Dinopithecus; מילולית: "קוף-אדם נוראי") הוא סוג נכחד של קוף דמוי-בבון אשר חי מהפליוקן עד הפליסטוקן בדרום אפריקה. ככל הנראה הוא מין הקוף האמיתי הגדול ביותר שחי מעולם. הוא התגלה ב-1937 בחאוטנג שבדרום אפריקה ותואר בידי החוקר רוברט ברום. הדינופיתקוס היה אולי הגדול שבקופים, אך היה קרוב גם למין הנכחד תרופיתקוס ברומטי ותרופיתקוס אוסוולדי. הוא היה גדול פי 2 מבבון חי והגיע למשקל 25 ק"ג בנקבות ו-45 ק"ג בזכרים שהיו בעלי דו-צורתיות זוויגית מופגנת. מראה הגולגולת דמה לזו של בבון אך היא הייתה שקועה יותר ובעלת חוטם פחות בולט. מבנה השיניים המזכיר מבנה שיני בבון מראה שהיה אוכל-כול עם התאמה לתפריט מהחי ומהצומח. ככל הנראה הבבון הנכחד היה חי על הקרקע רוב זמנו, עקב משקלו. הוא היה מחפש מזונות שונים בסוואנה של הפליסטוקן, שם אולי חי עם ראשוני האנשים. גורגופיתקוס - סוג דמוי-בבון נכחד פרפאפיו - סוג דמוי-בבון נכחד מדיה וקבצים בנושא דינופיתקוס בוויקישיתוף דינופיתקוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אנסטסיה, נסיכת אנהלט

אנסטסיה, נסיכת אנהלט(בגרמנית: Anastasia Prinzessin von Anhalt; נולדה ב-22 בדצמבר 1940) היא נסיכה גרמנייה מבית אסקניה, ואשתו של מריה עמנואל, מרקיז מייסן. אנסטסיה נולדה ב-22 בדצמבר 1940 ברגנסבורג, בוואריה והייתה הילדה היחידה של אויגן, נסיך אנהלט ואנסטסיה יונגמייר ונכדתו של אדוארד, דוכס אנהלט, השליט הלפני האחרון של דוכסות אנהלט. ב-23 ביוני 1962 התחתנה אנסטסיה בווה, וו, שווייץ עם מריה עמנואל, מרקיז מייסן, בנם הבכור של פרידריך כריסטיאן, מרקיז מייסן ואליזבת הלנה, נסיכת טורן וטקסיס, אולם לא היו להם ילדים. Darryl Lundy (10 במאי 2003). "Anastasia Prinzessin von Anhalt-Dessau". ThePeerage.com. ארכיון מ-7 בינואר 2008. נבדק ב-2008-01-05. {{cite web}}: (עזרה) Paul Theroff. "ANHALT". Paul Theroff's Royal Genealogy Site. נבדק ב-2008-01-05.
קרבונמיס

קרבונמיס (שם מדעי: Carbonemys; מילולית: "צב ביצות (אנ') הפחם") הוא סוג נכחד של צב מים מתוקים ענקי ממשפחת הפודוקנמיים אשר התקיים מתחילת עידן הקנוזואיקון בתקופת הפלאוגן שלפני 60-58 מיליון שנה. המאובנים שלו התגלו בתצורות צרג'ון (אנ') שבצפון קולומביה. המאובנים שלו התגלו ב-2005 ונחקרו ב-2012. צב זה שהיה קרוב משפחתו של גדול צבי המים, הסטופנדמיס והוא היה לפי מדידות בעל שריון עצום באורך 1.72 מ' ואורך כולל של 2.5 מטר, קרוב לצב ים גילדי מודרני, מה שהופך אותו לאחד מגדולי הצבים. הוא היה בעל חוטם ארוך ומלתעות חזקות מאוד שיכלו למחוץ תנין אך היו חסרות שיניים. לצידו חיו מיני זוחלים גדולים כמו תנינים קדומים כמו הארכרונטיסוכוס (Acherontisuchus) והנחש הגדול ביותר בעולם, הטיטאנובואה. צב זה כנראה היה שחיין מוצלח אך יצור מגושם ביבשה. הוא ניזון כנראה הן מיצורים קטנים יותר והן מצמחייה. הוא נכחד עם התייבשות הביצות הטרופיות בהם חי. מדיה וקבצים בנושא קרבונמיס בוויקישיתוף קרבונמיס, באתר GBIF (באנגלית)
ממותה דרומית

ממותה דרומית (שם מדעי: Mammuthus meridionalis) היא מין של ממותה אשר חיה בדרום אירופה ואסיה במהלך תקופת הפליסטוקן לפני 2.5-1.5 מיליון שנה. ממותה זו לצד קרובתה הענקי, ממותת הערבות והדינותריום הייתה אחת מהגדולה שבבני סדרת פילאים ומחיות היבשה הגדולות ביותר שחיו מעולם. ממותה זו הגיעה לגובה של 4 מטר בכפתיה ולמשקל של מעל 10 טון, גדולה בהרבה מפיל אפריקני. היא הייתה בעלת זוג חטים ארוכים שהסתעפו כלפי מעלה באורך 72-85 ס"מ. ממותה זו חיה באקלים חמים יחסית ולא הייתה צריכה פרווה עבה וממבנה שיניה הגדולות אך חסרות האמייל נראה שהיא ניזונה מעלי עצים ומשיחים שונים אך לא מעשב קשה כמו הפילים. לצידה נמצאו בכמה אזורים מאובנים של עצי אלון, אשור ומילה, אשר כנראה שימשו לה מזון וגם בכמת פחותה מעצי צוגה ואלונים מסוג Pterocarya וקאריה. דבר זה מרמז על מקום מחייתה בסמוך ליערות או שיחיות ולא בערבה פתוחה. המאובנים שלה התגלו במספר אזורים באירואסיה החל מהמאה ה-20 מאיטליה ועד לרוסיה. מאובנים אפשריים התגלו אפילו בישראל בתל עובדיה מדיה וקבצים בנושא ממותה דרומית בוויקישיתוף ממותה דרומית, באתר האנציקלופדיה של החיים (באנגלית) ממותה דרומית, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
ג'אסם א-סעידי

ג'אסם א-סעידי (בערבית: جاسم السعيدي; בתעתיק מדויק: ג'אסם אלסעידי, נולד בשנת 1957) כיהן כחבר הבית התחתון של הפרלמנט הבחרייני מטעם מחוז הבחירה של רפאע המזרחית בין השנים 2002–2014. א-סעידי הוא מוסלמי סלפי. בבחירות שנערכו לפרלמנט הבחרייני ב-2002, נאסר על א-סעידי לרוץ מטעם אל-אסאלה, המפלגה הסלפית בבחריין, עקב היותו "קיצוני מדי". א-סעידי בחר לרוץ באופן עצמאי וזכה ב-40.3% מהקולות, שהצריכו אותו להתמודד בסיבוב נוסף. בסיבוב השני זכה ב-53.5% ונבחר לפרלמנט. בבחירות 2006 זכה ב-70.9% בסיבוב הראשון ונבחר לקדנציה נוספת. בבחירות 2010 נבחר לקדנציה שלישת לאחר שזכה ב-62.7% מהקולות במחוז שלו. בבחירות 2014 הובס ונאלץ לפנות את מקומו בפרלמנט, לאחר כהונה של 12 שנה. בשנת 2004 יזם הצעת חוק, שאושרה בפרלמנט ברוב קולות, לפיה יהיה מותר לעובדי המדינה לגדל זקן (לגברים) ולחבוש רעלה (לנשים) אם יחפצו בכך. כתגובה למעורבות האיראנית בהתקוממות השיעים בבחריין בעת ההפגנות ב-2011, יזם עם חברי פרלמנט סלפים נוספים שליחת סיוע למיעוט הערבי באהוואז ובמחוז ח'וזסתאן באיראן. בשנת 2013, יזם א-סעידי את גיבושה של רשימת ארגונים שיוכרו בבחריין כארגוני טרור, ביניהם חזבאללה. המהלך אכן הוביל להכרזת חזבאללה כארגון טרור בבחריין, לראשונה במדינה ערבית. א-סעידי מכונה לעיתים "הקיצוני ביותר בבחריין" בשל הצהרות שאמר בעבר, כגון "אללה, קלל את היהודים, הנוצרים והשיעה והראה לי את יומם השחור." עמדותיו כוללות הצעות להפרדה מגדרית בתחומים רבים בבחריין, להחיל את חוקי השריעה במדינה, ולהקים מתחמים של מגורי יוקרה על חורבות תילי הקבורה של תרבות דילמון בטענה כי היא מנוגדת לאסלאם. ב-2003 הוא נאלץ להתנצל בפני הפרלמנט לאחר שביקש לאסור על קיום תהלוכות האבל השיעיות על מותו של חוסיין בן עלי ברחובות במהלך העשוראא. בפברואר 2006 קרא א-סעידי להסרת שלטים שהוצבו בבחריין בידי אגודת ההארה האסלאמית השיעית, משום שלטענתו הן מסיתות לכיתתיות. הכרזות נשאו ציטוט של איש הדת השיעי הבכיר עיסא קאסם: "קרב כרבלא עודנו נמשך בין הצדדים בהווה ובעתיד. הוא נמצא בנשמה, בבית ובכל תחומי החיים והחברה. אנשים ימשיכו להתחלק בין מחנה חוסיין למחנה יזיד, אז בחר את המחנה שלך." ב-2009, בעת כהונתו כחבר הפרלמנט, קרא לגירוש כללי של השיעים מבחריין. ב-2007, בעקבות מאמר בעיתון איראני שטען כי העצמאות הבחריינית אינה לגיטימית וכי בחריין היא חלק בלתי נפרד מאיראן, קרא לניתוק היחסים הדיפלומטיים בין המדינות ובנוסף פרסם פתווה שהמאמין בדברים אלה הוא בגדר ח'וארג' ועונשו מוות. ב-2009 דרש משר המשפטים הבחרייני שלא לאפשר מינוי נשים לתפקיד מואזין. حسن المدحوب, "«ثامنة الجنوبية» تحيل السعيدي إلى التقاعد الإجباري", الوسط (23 בנובמבר 2014). גל ברגר, בחריין: מעתה - ניתן לגדל זקן וללבוש רעלה במוסדות ממשלתיים, באתר News1 מחלקה ראשונה, 27 במאי 2004. א. סביון, התבוסה האיראנית במשבר בחריין: אירוע מכונן בעימות הסוני-שיעי, באתר ממרי, 5 ביולי 2011; א. אזרחי, יוזמה במדינות המפרץ: להכיר במחוז אל-אהואז באיראן כ"מדינה ערבית כבושה", באתר ממרי, 10 במרץ 2016. ר. גולדברג, צעד תקדימי בעולם הערבי: בחרין הכניסה את חזבאללה לרשימת ארגוני הטרור, באתר ממרי, ‏9 במאי 2013. Habib Toumi and Bureau Chief, "Bahrain's Islamist MP calls for removal of sectarian banners", gulfnews.com, 02/19/2006 בתאריך 11 באוקטובר 2006, בארכיון האינטרנט סיכום יומי 23.2.2009, באתר ממרי. מתיחות ביחסי איראן–בחריין, באתר ממרי, 11 באוגוסט 2007. רועי נחמיאס, סערה בבחריין: נשים מונו לתפקיד מואזין במסגד, באתר ynet, 1 בנובמבר 2009. ערך זה הוא קצרמר בנושא בחריין ובנושא פוליטיקאים. אתם מוזמנים לתרום לוויקיפדיה ולהרחיב אותו.
IPhone OS 1

iPhone OS 1 היא הגרסה הבסיסית הראשונה של מערכת ההפעלה הסלולרית iOS מבית אפל. iPhone OS 1.1.5 היא הגרסה העדכנית והאחרונה של מערכת ההפעלה iPhone OS 1. גרסה זו של מערכת ההפעלה עבור מכשירים ניידים היוותה את ההתחלה של מערכת הפעלה ניידת תומכת במגע. להפצה ראשונית זו לא ניתן שם רשמי; אפל הצהירה בפשטות כי ה-אייפון הראשון מופעל על ידי מערכת ההפעלה הזהה עבור סדרת המחשבים האישיים והניידים שלה - macOS, בעוד שהייתה ידועה באותה תקופה בשם Mac OS X. ב-6 במרץ 2008, עם הפצת חבילת הפיתוח עבור המערכת ב-iPhone‏ (בשמה המקוצר: iPhone SDK), אפל קראה למערכת ההפעלה עבור מכשירי ה-iPhone בשם iPhone OS (אשר שונה מאוחר יותר ב-7 ביוני 2010 ל-"iOS" הידועה כיום). ב-11 ביולי 2008, הופצה הגרסה החדשה יותר בשם iPhone OS 2. עדכון ה-iPhone OS 1.1.3 עבור מכשירי אייפוד טאץ' מחייב תשלום של 19.95 דולרים. iPhone OS 1 לא כללה את חנות האפליקציות של אפל ולכן בגרסה זו לא הייתה תמיכה ביישומי צד-שלישי. כמו כן, המערכת לא כללה אף את חנות ה-iTunes להורדת תכַני מדיה דיגיטליים היישר מתוך מכשיר ה-iPhone. iTunes (בגרסת בטא ובמכשירי אייפוד טאץ' דור 1 בלבד) Text - שליחת הודעות SMS. לוח שנה תמונות מצלמה יוטיוב מניות מפות מזג אוויר שעון מחשבון פתקים הגדרות טלפון דוא"ל Safari iPod (יישום המאפשר ניגון מוזיקה) אייפון (הדור הראשון) אייפוד טאץ' (הדור הראשון) מדיה וקבצים בנושא IPhone OS 1 בוויקישיתוף iPhone מתוך Wayback Machine (הועבר לארכיון ב-7 ביוני 2007) (באנגלית) "iPhone – Features – OS X".‏ הועבר לארכיון מ המקור ב-6 באוקטובר 2007. בלוק, ריאן (ה-6 במרץ 2008). "Live from Apple's iPhone SDK press conference".‏ Engadget Weblog בדיקה אחרונה ב-12 בדצמבר 2008. דייוויד צ'רטיאר (ה-7 ביוני 2010). "iPhone OS gets new name, video calling".‏ Macworld. בדיקה אחרונה ב-26 בפברואר 2013. פיליפ מייקלס. "iPod touch owners can add more apps—for a price".‏ Macworld.